b"\n_START_ARTICLE_\nAntiga rectoria del poble de Dosquers\n_START_SECTION_\nDescripci\xc3\xb3\n_START_PARAGRAPH_\nCasa rectoral al costat de tramuntana de l'esgl\xc3\xa9sia rom\xc3\xa0nica de Sant Mart\xc3\xad de Dosquers. \xc3\x89s de planta rectangular i ampli teulat a dues aig\xc3\xbces amb les vessants vers les fa\xc3\xa7anes laterals. Disposa de baixos, pis i golfes. Va \xc3\xa9sser bastida amb pedra poc treballada del pa\xc3\xads, fent excepci\xc3\xb3 dels carreus emprats per fer les obertures i les cantoners. Conserva un interessant r\xc3\xa0fec amb les canaleres de teules vidriades de color verd i dibuixos geom\xc3\xa8trics fets en vermell i blanc. A la fa\xc3\xa7ana de llevant hi ha una torre semicircular adossada als murs que possiblement servia de guaita. Una finestra de la fa\xc3\xa7ana de migdia conserva la data 1783."